CELEX: 62010CJ0048
Language: hu
Date: 2010-11-18
Title: A Bíróság (hatodik tanács) 2010. november 18-i ítélete. # Európai Bizottság kontra Spanyol Királyság. # Tagállami kötelezettségszegés - Környezet - 2008/1/EK irányelv - A környezetszennyezés integrált megelőzése és csökkentése - A meglévő létesítmények engedélyezésének feltételei - Az ilyen létesítményeknek az irányelv követelményeivel összhangban történő működtetésére vonatkozó kötelezettség. # C-48/10. sz. ügy

A Bíróság (hatodik tanács) 2010. november 18‑i ítélete – Bizottság kontra Spanyolország
      (C‑48/10. sz. ügy)
      „Tagállami kötelezettségszegés – Környezet – 2008/1/EK irányelv – A környezetszennyezés integrált megelőzése és csökkentése – A meglévő létesítmények engedélyezésének feltételei – Az ilyen létesítményeknek az irányelv követelményeivel összhangban történő működtetésére vonatkozó kötelezettség”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 30–35. pont)
      2.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás – Megengedhetetlenség
            (EUMSZ 258. cikk) (vö. 31. pont)
      3.                     Kötelezettségszegés megállapítása iránti kereset – A Bizottság keresetindítási joga – Diszkrecionális joggyakorlás (EUMSZ 258. cikk)
            (vö. 32. pont)
      4.                     Tagállamok – Kötelezettségek – Kötelezettségszegés – Más tagállam esetleges kötelezettségszegésére alapított igazolás – Megengedhetetlenség
            (EUMSZ 258. cikk) (vö. 33. pont)
      Tárgy
      
         
               Tagállami kötelezettségszegés – A környezetszennyezés integrált megelőzéséről és csökkentéséről szóló, 2008. január 15‑i 2008/1/EK
                  európai parlamenti és tanácsi irányelv (HL L 24., 8. o.) 5. cikke (1) bekezdésének megsértése – Olyan létesítmények, amelyek
                  hatással lehetnek a talajba, a levegőbe vagy a vízbe történő kibocsátásokra és a környezetszennyezésre – A meglévő létesítmények
                  engedélyezésének feltételei.
               
            Rendelkező rész
      
         
                  1)
               
               
                  
               
               
                  	A Spanyol Királyság – mivel nem tette meg a szükséges intézkedéseket annak biztosítása érdekében, hogy az illetékes hatóságok
                     a környezetszennyezés integrált megelőzéséről és csökkentéséről szóló, 2008. január 15‑i 2008/1/EK európai parlamenti és tanácsi
                     irányelv 6. és 8. cikke szerint kiadott engedélyek, illetve ahol ez lehetséges, a feltételek ellenőrzése, és ha szükséges,
                     frissítése révén gondoskodjanak arról, hogy a meglévő létesítmények a 3., 7., 9., 10. és 13. cikk, a 14. cikk a) és b) pontja
                     és a 15. cikk (2) bekezdése követelményeinek megfelelően működjenek, legkésőbb 2007. október 30‑án, az Unió egyéb, különös
                     jogszabályainak sérelme nélkül – nem teljesítette az ezen irányelv 5. cikkének (1) bekezdéséből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Spanyol Királyságot kötelezi a költségek viselésére.